Държавен вестник, бр. 20, 2009 г., стр. 5

Б Р О Й  20
Д Ъ Р Ж А В Е Н   В Е С Т Н И К
С Т Р .  5
(2) Разходите за заплати за съответния месец
се ползват за определяне и изплащане на основ-
ните месечни заплати и възнаграждения, на до-
пълнителни и други трудови възнаграждения,
определени със закон или с друг нормативен акт.
(3) Икономията на разходите за заплати може
да се използва текущо или с натрупване само за
изплащането на парични и/или предметни наг-
ради и допълнителни възнаграждения за пос-
тигнати резултати в съответствие с действаща-
та нормативна уредба.
(4) При намаляване на числеността на персо-
нала, извън случаите на извеждане на дейности
от бюджетно на друго финансиране и случаите
на намаляване на персонала в резултат на пре-
минаване на функции и персонал към друго
бюджетно предприятие, икономиите на разхо-
дите за заплати могат да се използват за увели-
чаване на индивидуалните основни месечни за-
плати на военнослужещите по Закона за отбра-
ната и въоръжените сили на Република Бълга-
рия и на държавните служители по Закона за
Министерството на вътрешните работи, а за дър-
жавните служители и гражданските лица по
Закона за отбраната и въоръжените сили на
Република България и за лицата, работещи по
трудово правоотношение по Закона за Минис-
терството на вътрешните работи и по Закона за
изпълнение на наказанията—до максималния
размер за съответната длъжност и/или за из-
дръжка в съответната административна струк-
тура или бюджетна организация. Намаляването
на числеността на персонала се извършва с нор-
мативен акт и не се отразява при формирането
на годишния размер на разходите за заплати за
следващата година.
Чл. 2. (1) Размерът на основното месечно
възнаграждение в съответствие с присвоеното
военно звание на кадровите военнослужещи от
Въоръжените сили на Република България се
определя съгласно приложение № 2.
(2) Размерът на основното месечно възнаг-
раждение за присвоено военно звание на кадро-
вите военнослужещи от служба “Военна инфор-
мация” и от служба “Военна полиция” се опре-
деля съгласно приложение № 3 (поверително).
(3) Длъжностните наименования, минимал-
ните и максималните основни месечни заплати
на основните длъжности за граждански лица
по трудово правоотношение в Генералния щаб,
поделенията на Българската армия и структу-
рите на подчинение на министъра на отбрана-
та, които не прилагат Закона за администраци-
ята и Закона за държавния служител, се опреде-
лят съгласно приложение № 4.
(4) Размерът на основното месечно възнаг-
раждение за военно звание на кадровите воен-
нослужещи от Националната разузнавателна
служба се определя съгласно приложение № 5
(поверително).
(5) Размерът на основното месечно възнаг-
раждение за военно звание на кадровите воен-
нослужещи от Националната служба за охрана
се определя съгласно приложение № 6 (за слу-
жебно ползване).
(6) Длъжностните наименования, минимал-
ните и максималните основни месечни заплати
на основните длъжности за граждански лица
по трудово правоотношение в Националната ра-
зузнавателна служба се определят съгласно при-
ложение № 7.
(7) Длъжностните наименования, минимал-
ните и максималните основни месечни запла-
ти на основните длъжности за граждански лица
по трудово правоотношение в Националната
служба за охрана се определят съгласно при-
ложение № 8.
(8) Размерите на месечните заплати за кате-
гория и размерите на месечните заплати за най-
ниската и най-високата длъжност във всяка
категория на държавните служители по Закона
за Министерството на вътрешните работи в
Министерството на вътрешните работи се оп-
ределят съгласно приложение № 9.
(9) Размерите на минималните и максимал-
ните основни месечни заплати за лицата, рабо-
тещи по трудово правоотношение в Министер-
ството на вътрешните работи, се определят
съгласно приложение № 10.
(10) Размерите на месечните заплати за ка-
тегория и размерите на месечните заплати за
най-ниската и най-високата длъжност във вся-
ка категория на държавните служители по За-
кона за Министерството на вътрешните работи
в Специалната куриерска служба се определят
съгласно приложение № 11.
(11) Размерите на минималните и максимал-
ните основни месечни заплати на лицата, рабо-
тещи по трудово правоотношение в Специална-
та куриерска служба, се определят съгласно
приложение № 12.
(12) Размерите на месечните заплати за ка-
тегория и размерите на месечните заплати за
най-ниската и най-високата длъжност във вся-
ка категория на държавните служители по За-
кона за Министерството на вътрешните работи
в Главна дирекция “Изпълнение на наказания-
та” и в Главна дирекция “Охрана” към Минис-
терството на правосъдието се определят съг-
ласно приложение № 13.
(13) Размерите на минималните и макси-
малните основни месечни заплати на лицата,
работещи по трудово правоотношение в Глав-
на дирекция “Изпълнение на наказанията” и в
Главна дирекция “Охрана” към Министерст-
вото на правосъдието, се определят съгласно
приложение № 14.
Чл. 3. (1) Основното месечно възнаграж-
дение на кадровите военнослужещи с присво-
ени висши офицерски звания или звание “пол-
ковник”, несъответстващи на утвърдените за
длъжностите по Указ № 101 на Президента на
Република България от 2008 г. за утвържда-
ване длъжностите във Въоръжените сили на
Република България, Националната разузна-
вателна служба и Националната служба за
охрана, изискващи висши офицерски звания
(ДВ, бр. 38 от 2008 г.), се определя за I степен
на притежаваното от тях звание съгласно
приложение № 2.